من تزعل عليه الشمس ما تطلع
ولا نكدر نعيش ويزعل وياك الكمر
يعني تصير هندس والعمر ساعات
بلا حبك نعيش شلون ؟؟ ما نكدر
ما نكدر نعيش بلايه حبك يوم
ولا تغفه العيون ولا نعرف النوم
حل انته-- وحرام --افطار انته وصوم
مثل الدين عندي مو شكل جوهر
جوهر انته عندي والبقايا كشور
من شافتك كل الناس كام تفور
ومو بس الانس غارت قبلها الحور
حسن الحور منك حك لمن تنغر
من تنغر عليه حقك وادري لان ما شفت منك ابد كل عمري
الصبح يسحر بياضك والمسا خمري
الورد من لون خدك اخذ لون احمر
اخذ لونه الورد من لون وجناتك
واصل حسن البشر من حمرة شفافك
مو حقه البشر ينبهر من شافك
يهيم وينسطر وبحجيه يتعثر
يتعثر الشافك لان كمره يشوف
ومو حاجب يشوف على العيون سيوف
حقي من اكضي عمري لشوفتك ملهوف
بيك الخالقك شمس وكمر صوّر
صوّر شمس بيك وكمر وانته انسان
واخذ من وجنتك قوس القزح الوان
وانطه من دلالك رقه للغزلان
ومن نور العيون الصبح من اسفر
الصبح يسفر اذا تفتحهن عيونك
وغيمه تروح ترجع رمشة جفونك
واغار وافرح من الكل يحبونك
لان كلك حلو وع الناس بيك افخر
بيك افخر حبيبي ماكو منه اثنين
والغنـّه عليك القصد بالشمسينٍ
اريد اسألها امك جابتك من وين
وحتى امك تجاوب هاي ما تكدر
ما تكدر لان تجهل الغيبيا ت
وانته وحسنك وحبك من الآي
اتكبل ما تنخلق مكتوبه مصفوفات
تبشر بيك كلبي وكلبي متحضر
متحضر يريد يشوفك ويلكاك
لان قبل الخليقه انه جنت اهواك
بصلب ادم جنت اتسامر انه وياك
وكل الي حجينه مسجله بدفتر
بدفتر سجلت كل الحجي الكلنا
هوكلت بالدنيا اكوله بيوم من الكاه
لكن من اجه اليوم الي بيه شفناه
حجه نبض الكلب ولساني تعثر
كلك بس احبك واخذته الصفنه
لان ماكو كلام الينطي حق حبنه
بعدك نار تجوي وكربك الجنه
واذا قصرت وصفك منك اتعذر
ـــــــــــــــــــــــــــــــــــــــ
لحد يزعل من الوصف اعذروني
تحياتي
جريح القلب
عدل سابقا من قبل جريح القلب في الخميس سبتمبر 02, 2010 1:20 am عدل 1 مرات